‘বাড়ন্ত বালিকার ঘরসংসার’ গল্পে শাহিদার পরিণতিও করুণ। বয়ঃসন্ধিকালে ছেলেমেয়েদের নানারকম শারীরিক পরিবর্তন পরিলক্ষেত হয়। কখনো মনের গভীরে অজানা ভয়ও বাসা বাঁধে। শাহিদা তার শরীরে পরিবর্তন দেখে কৌতূহল আর আনন্দে নাচতে থাকে। বাইরে ছুটে যাওয়ার জন্য অস্থির হয়। এটি তার বাবা-মা পছন্দ করে না। বিশেষ করে বাবা মনে করে মেয়ে সেয়ানা হয়েছে, বিয়ে দিতে হবে। মা-মেয়ের অনিচ্ছা সত্ত্বেও এক কালো বীভৎস মহিষের মতো মানুষের সঙ্গে শাহিদার বিয়ে হয়। বিয়ের রাতে শাহিদা ভয়ে-আতঙ্কে চিৎকার করে – মা উদ্বিগ্ন, বাবা নীরব, বিমূঢ়। মহিষতুল্য পাষ- লোকটি যৌনতা-বে মত্ত। গল্পকারের বর্ণনায়, ‘রমিজা খাতুনের কলিজা ফাটিয়ে শাহিদা চেঁচিয়ে উঠল, মাগে! হামাক বাঁচা! মাগে হামাকে বাঁচা! ভুইষ! ভুইষ! ভুইষ!